**Τροπολογίες των βουλευτών κ. Άριστου Δαμιανού, Μαρίνας Νικολάου και Βαλεντίνου Φακοντή εκ μέρους της κοινοβουλευτικής ομάδας ΑΚΕΛ-Αριστερά-Νέες Δυνάμεις για το νομοσχέδιο «Ο περί της Διευκόλυνσης**

**των Επενδύσεων Νόμος του 2019»**

1. Γίνεται εισήγηση για τροποποίηση του άρθρου 13 του πιο πάνω νομοσχεδίου, ώστε να αντικατασταθεί στο εδάφιο (1) η φράση «εντός πέντε (5) εργάσιμων ημερών» (τρίτη και τέταρτη γραμμή), με τη φράση «εντός δεκαπέντε (15) εργάσιμων ημερών».

**Επεξήγηση:**

Με την προτεινόμενη τροπολογία σκοπείται η αύξηση της προθεσμίας εντός της οποίας διενεργείται από την οικεία διοικητική αρχή προκαταρκτική εξέταση της αίτησης αδειοδότησης, από πέντε (5) εργάσιμες ημέρες που προβλέπεται στο νομοσχέδιο, σε δεκαπέντε (15) εργάσιμες ημέρες.

2. Γίνεται εισήγηση για τροποποίηση του άρθρου 13 του πιο πάνω νομοσχεδίου, ώστε να διαγραφεί το εδάφιο (7).

**Επεξήγηση:**

Με την προτεινόμενη τροπολογία σκοπείται η απάλειψη της πρόνοιας σύμφωνα με την οποία το εκάστοτε Υπουργικό Συμβούλιο, υπό ορισμένες προϋποθέσεις, θα δύναται να εκδίδει άδεια για την υλοποίηση έργου στρατηγικής ανάπτυξης.

**Τροπολογία βουλευτή κ. Κυριάκου Χατζηγιάννη για το νομοσχέδιο «Ο περί της Διευκόλυνσης των Επενδύσεων Νόμος του 2019»**

**Επεξήγηση:**

Με την προτεινόμενη τροπολογία σκοπείται εισαγωγή πρόνοιας, ώστε στην προβλεπόμενη δωδεκάμηνη προθεσμία, εντός της οποίας χορηγούνται οι απαιτούμενες άδειες για σκοπούς υλοποίησης της στρατηγικής ανάπτυξης, να περιλαμβάνεται και το χρονικό διάστημα για σκοπούς εκμίσθωσης της κρατικής γης που απαιτεί.